હજુ થોડા સમય પહેલાં જ સાણંદ રોડ પરના એક ફાર્મહાઉસમાં રેવ પાર્ટી માણતાં ર૦ કૉલેજિયન પકડાયા હતા. જેમાંથી ૪ યુવતીઓ હતી. એ પહેલાં મુંબઈ અને પૂણેમાંથી પણ યુવાનો રેવ પાર્ટી કરતાં ઝડપાયા હતા. હજુ થર્ટી ફર્સ્ટનો માહોલ બંધાયો છે તે પૂર્વે જ પોલીસે સેંકડો કિલો નશીલા પદાર્થ પણ જપ્ત કર્યો છે. એક પોલીસ ઓફિસરે નામ ન આપવાની શરતે કહ્યું કે, “આવી પાર્ટીનાં આમંત્રણ મેસેજ દ્વારા આપવામાં આવે છે. કેટલાંક તો ફેસબુક પર પણ પેજ બનાવે છે. રેવ પાર્ટી કરતાં અત્યાર સુધીમાં પકડાયેલા યુવાનોમાંથી ૮૦ ટકાથી વધુ રરથી ૩૦ વર્ષની વયના હોવાનું જણાયું છે.”